રાજકોટ કોંગ્રેસની નાવ છેલ્લાં કેટલાક સમયથી હાલકડોલક થઇ રહી છે. શહેર પ્રમુખના હોદા પરથી ઇન્દ્રનીલ રાજ્યગુરુએ આપેલુ રાજીનામુ હાઇકમાન્ડે મંજૂર કરતાની સાથે મહાપાલિકામાં પણ કોંગ્રેસના રાજકારણમાં પાસુ પલટાઇ ગયુ છે. ઇન્દ્રનીલ જૂથના મનતા એવા વર્તમાન વિપક્ષી નેતા વશરામ સાગઠિયાએ પોતે જે નક્કી કરેલા સાત નામમાંથી જ વિપક્ષી નેતા, ઉપનેતા અને દંડકની પસંદગી થવી જોઇએ તેવી રાજહઠ્ઠ પકડી હતી. ઇન્દ્રનીલનું રાજીનામુ મંજૂર થયા બાદ એ સાત નામ "નામશેષ" થઇ ગયા છે. નવા ઉભરતા નામમાં જાગૃતિબેન ડાંગર અને મનસુખ કાલરિયા ચિત્રમાં આવી ગયા છે. જો કે એક જૂથ વિજય વાંકનું લોબીંગ પણ કરી રહ્યું છે.